**सम्झौता पत्र**

**सामाजिक विकास, युवा तथा खेलकुद मन्त्रालय** (यसपछि प्रथम पक्ष भनिएको ) र **श्री कोपिला नेपाल, पोखरा ६, कास्की (**यसपछि दोस्रो पक्ष भनिएको) बीच **गण्डकी प्रदेश दिर्घकालिन पुनर्स्थापना केन्द्र सञ्‍चालन** गर्नको लागि देहायको शर्तको आधारमा प्रथम पक्षले सेवा लिने र दोस्रो पक्षले सेवा दिने गरी दुवै पक्षबीच यो सम्झौता गरिदियौं, गरिलियौं।

**सम्झौताका शर्तहरुः**

1. दोस्रो पक्षले **गण्डकी प्रदेश दिर्घकालिन पुनर्स्थापना केन्द्र सञ्‍चालन (प्रथम संशोधन) कार्यविधि, २०८२** ले निर्देशित गरेकाघरेलु हिंसा, लैंङ्गिक हिंसा वा मानव वेचविखन तथा ओसारपसारबाट पीडित तथा प्रभावित महिला तथा बालिकाहरुको उद्धार, संरक्षण, आश्रय र पुनर्स्थापना सम्बन्धि सम्पूर्ण सेवाहरु उपलब्ध गराउनु पर्नेछ ।
2. दोस्रो पक्षले उल्लेखित कार्यविधिमा तोकिएका कर्मचारीको तलब, भत्ता र सुविधा, केन्द्र संचालनका लागि आवश्‍यक प्रशासनिक र अन्य खर्च रकम बेहोर्नु पर्नेछ ।
3. दोस्रो पक्षले उल्लेखित कार्यविधिको दफा २० बमोजिम सिफारिस भई आउने घरेलु हिंसा, लैंङ्गिक हिंसा वा मानव वेचविखन तथा ओसारपसारबाट पीडित तथा प्रभावित महिला तथा बालिकाहरुलाई मात्र केन्द्रमा राख्‍नु पर्नेछ ।
4. दोस्रो पक्षले सेवा संचालन पश्‍चात् उल्लेखित कार्यविधिको अनुसूचिमा तोकिएका ढाँचामा अभिलेख तयार गरी राख्‍नुपर्नेछ ।
5. दोस्रो पक्षले उल्लेखित कार्यविधिको दफा ३५ मा भएको केन्द्र संचालन गर्ने संस्थाको काम कर्तव्य र अधिकारको पूर्ण पालना गर्नुपर्नेछ ।
6. प्रथम पक्षले कार्यविधिमा तोकिए बमोजिमका व्यक्तिहरुको उद्धार, संरक्षण, आश्रय र पुनर्स्थापना सम्बन्धमा लैङ्गिक हिंसा निवारण कोषबाट तपसिल बमोजिमको खर्च उपलब्ध गराउनेछ ।

|  |  |  |
| --- | --- | --- |
| **सि.नं.** | **सेवाको विवरण** | **भुक्तानीका लागि पेश गर्नुपर्ने कागजात** |
| १ | पीडित तथा प्रभावितहरुलाई उद्धार गर्दा उद्धारकर्मी¸ सुरक्षाकर्मी एवं पिडितका लागि सवारी साधनको भाडा¸ खाना र होटल बासका लागि प्रति पीडित पन्ध्र हजार रुपैयाँमा ननाघ्ने गरी यथार्थ बील बमोजिमको खर्च | उद्दार गरेको खुल्ने कागजात र खर्च भएका बील भर्पाईहरु |
| २ | केन्द्रमा रहेका पीडित र निजका आश्रित बालबालिकाले प्रतिव्यक्ति दैनिक चार सय रुपैयाँका दरले | केन्द्रमा रहेका उल्लेखित कार्यविधिले तोकेका पीडित तथा प्रभावितहरुको संख्‍या र बसाई अवधि खुल्ने प्रमाणित अभिलेख |
| ३ | केन्द्रमा रहेका पीडित र निजका आश्रित बालबालिकाको लत्ताकपडाको खर्च रकमः-   1. प्रतिव्यक्ति अर्धवार्षिक रुपमा दुई हजार पाँच सय रुपैयाँका दरले लगाइने आवश्यक कपडाहरु, 2. जाडो मौसममा स्वेटर, ज्याकेट, टोपी लगायतका न्याना कपडाको लागि वार्षिक प्रतिव्यक्ति थप दुई हजार रुपैयाँ | केन्द्रमा रहने उल्लेखित कार्यविधिले तोकेका पीडित तथा प्रभावितहरुको संख्‍या र अवधि खुल्ने प्रमाणित अभिलेख, लत्ताकपडा बुझाएको भरपाई |
| ४ | केन्द्रमा रहेका विशेष अवस्थाका पीडितले निजहरुलाई आवश्यक पर्ने अतिरिक्त तागतिलो तथा पोसिलो खानेकुरा वापत तपसिल बमोजिमको रकमः-   1. गर्भ अवस्थाका महिलाको लागि गर्भ अवस्था अवधिभर दैनिक एक सय रुपैयाँ, 2. सुत्केरी अवस्थाका महिलाको लागि सुत्केरी भएको साठी दिनसम्म दैनिक एक सय रुपैयाँ, 3. विरामी भइ उपचाररत पीडितले उपचार अवधिका लागि दैनिक एक सय रुपैयाँ, 4. आश्रित बालबालिकाको लागि दैनिक एक सय रुपैयाँ | केन्द्रमा रहने उल्लेखित कार्यविधिले तोकेका पीडित तथा प्रभावितहरुको अवस्था, संख्‍या र आश्रित अवधि खुल्ने प्रमाणित अभिलेख |
| ५ | कानुनी सहायता सेवाको लागि पीडितलार्इ सवारी साधनको भाडा वापत अधिकतम दुर्इ हजारमा ननाघ्ने गरी आतेजाते वापत लागेको विल बमोजिमको यथार्थ खर्च र खाना तथा खाजा वापत प्रतिव्यक्ति प्रतिदिन पाँच सय रुपैयाँ । | कानुनी सहायता आवश्यक रहेको खुल्ने कागजात र खर्चका बील भर्पाईहरु |
| ६ | आश्रित व्यक्तिहरुको लागि आवश्यक साबुन, स्याम्पु, ब्रस, मञ्जन लगायतका दैनिक आवश्यकीय कुराहरु | केन्द्र प्रमुखको सिफारिस र खर्चका बिल भरपाईहरु |
| **व्यवस्थापन समितिको सिफारिस र निर्णय बमोजिम उपलब्ध गराउन सकिने खर्च विवरण** | | |
| १ | उल्लेखित कार्यविधिको दफा २५ बमोजिमको सुरक्षित आवास सुविधाका लागि हुने खर्च | |
| २ | कार्यविधिको दफा २९ (२) बमोजिमको खर्च | |
| ३ | कार्यविधिको दफा ३२ (४) बमोजिमको खर्च | |
| ४ | कार्यविधिको दफा ३३ बमोजिमको खर्च | |
| ५ | कार्यविधिको दफा ३४ ले तोकेको पीडितको संरक्षकलाई उपलब्ध गराउने दैनिक खाना र खाजा | |
| ६ | केन्द्र सञ्चालन तथा व्यवस्थापन सम्बन्धी अन्य आवश्यक कार्यमा लाग्ने खर्च | |

1. यो सम्झौताको अवधि सम्झौता भएको मितिले कार्यविधिको दफा १२ को उपदफा (३) बमोजिम ३ (तीन) बर्षको हुनेछ र दोस्रो पक्षको कार्य सन्तोषजनक नभएमा प्रथम पक्षले तीन महिनाको पूर्व सूचना दिई निर्देशक समितिको सिफारिसमा सम्झौता भंग गर्न सक्नेछ।
2. प्रथम पक्षले बिल भर्पाई प्राप्त भएपछि दोस्रो पक्षलाई त्रैमासिक रुपमा रकम उपलब्ध गराउनेछ।
3. केन्द्र संचालन गर्दा दोस्रो पक्षले **“गण्डकी प्रदेश दिर्घकालिन पुनर्स्थापना केन्द्र संचालन (प्रथम संशोधन), कार्यविधि २०८२** मा तोकिएको केन्द्र सञ्चालन संस्थाको काम, कर्तव्य र अधिकार र केन्द्र प्रमुखको लागि तोकिएका काम, कर्तव्य र अधिकारको पूर्ण पालना गर्नुपर्नेछ ।
4. दोस्रो पक्षले मन्त्रालय, व्यवस्थापन समिति र निर्देशक समितिले दिएको निर्देशनको पालना गर्नुपर्नेछ ।
5. माथि उल्लखित शर्तको पालना गर्नु दुवै पक्षको दायित्व हुनेछ । सो शर्त पूरा नगरेमा शर्त पूरा नगर्ने पक्ष नै सोको जवाफदेही हुनेछ ।
6. यस सम्झौतामा उल्लेख नभएका कुराहरु प्रचलित कानुन बमोजिम हुनेछन् ।

**प्रथम पक्षको तर्फबाट** **दोस्रो पक्षको तर्फबाट**

नामः प्रकाशचन्द्र ढुङ्गाना नामःबिना सिलवाल

पदः महाशाखा प्रमुख पदः कार्यकारी निर्देशक

दस्तखतः दस्तखतः

मितिः२०८२/०५/१५ मितिः२०८२/०५/१५

**रोहबर**

मुना अधिकारी, महाशाखा प्रमुख, सामाजिक विकास महाशाखा

देवी शर्मा, महिला विकास अधिकृत, सामाजिक विकास महाशाखा

प्रकाश सुवेदी, शाखा प्रमुख, आर्थिक प्रशासन शाखा

तीर्थ बहादुर थापा, कार्यक्रम संयोजक, कोपिला नेपाल